Þeir sem eiga verk á sýningunni eru Ágúst Petersen , Birgir Schiöth , Herbert Arnarson , Hringur Jóhannesson , Sveinn Björnsson og Veturliði Gunnarsson . Þetta er þriðja sýningin á verkum úr listaverkasafni Fjallabyggðar sem sett er upp í skólanum og færum við Fjallabyggð kærar þakkir fyrir samstarfið . Áfangar þar sem pláss er fyrir fleiri nemendur eru opnir til innritunar en hverfa úr vali þegar þeir eru orðnir fullir . Gert er ráð fyrir að meðaltali 105 klukkustunda vinnu á önninni fyrir 5 eininga áfanga og eru umsækjendur beðnir að velja sér námsálag við hæfi . Segja má að þessi miðannaráfangi hafi byrjað með hvelli . Nemendur fengu að reyna sig í skotfimi og prófa bæði riffil og haglabyssu . Það gerðist við öruggar aðstæður á skotsvæðinu á Ólafsfirði undir stjórn Rögnvaldar Jónssonar og Gunnars Óskarssonar . Klifur var iðkað á þar til gerðum veggjum bæði úti og inni og einnig reyndu menn sig í kassaklifri eins og sjá má á myndunum . Þær reyndu á styrk , jafnvægi , og liðleika en endað var á slökun . Annar hópur fór í crossfit hjá Guðrúnu Ósk Gestsdóttur , sem hafði heildarumsjón með miðannaráfanganum . Honum lauk með útileikjum og grillveislu í skógræktinni á Siglufirði . Mæling á sjálfstrausti gaf til kynna að meðaltalið hefði hækkað úr tæplega fjórum upp í tæplega sex í vikunni . Nemendur gáfu áfanganum einkunnina níu og liðlega helmingur sagðist þekkja sjálfa ( n ) sig betur eftir vikuna en áður . Leiðbeinandi í áfanganum var Sólveig Helgadóttir ACC markþjálfi . Dæmi um umsagnir nemenda : • Ég fékk að kynnast mér betur . Ég lærði að allt er hægt og ekkert er það hræðilegt að þú getur ekki tekist á við það . • Ég fékk að vita meira um sjálfan mig og hvert ég er að stefna . • Ég lærði um sjálfa mig betur . Ég lærði að treysta öðrum og að vinna betur í hóp . • Ég fékk aðeins meira sjálfstraust . Ég skemmti mér og ég mun reyna vera jákvæðari eftir þetta . • Mér fannst vikan mjög góð . Það var stundum erfitt að taka á móti viðfansefninu en eftir á var viðfangsefnið nauðsynlegt . Það sem stóð upp úr var gleðin í stofunni . • Mér fannst þessi vika erfið en skemmtileg . Mér fannst skemmtilegast að gera draumakortið . Það hefði mátt stytta dagana aðeins en annars var þetta bara geggjað . • Mér fannst hún mjög fín . Það var gott að kúpla sig út úr því venjulega og tala um hvernig hægt sé að bæta sig í lífinu . Fyrirmyndir og markmiðasetning stóð uppúr hjá mér . Ég held að þetta gæti ekki verið eitthvað öðruvísi . Takk fyrir mig . Hópur nemenda hefur í miðannarvikunni æft sig í að skrifa fjölbreytta texta frá eigin brjósti og líka í að nýta texta annarra og ýmislegt í umhverfinu til að fá nýjar hugmyndir . Leiðbeinendur í áfanganum eru Anton Helgi Jónsson og Þórarinn Hannesson sem báðir hafa fjölþætta reynslu af að skrifa og vinna með texta og miðla þekkingu sinni . Leiðbeinendur eru Anton Helgi Jónsson , rithöfundur og Þórarinn Hannesson , ljóðskáld . Þar verður boðið upp á æfingar , útiveru , hugleiðslu , fræðslu um mataræði og fleira .